# Амфион

### от Уикипедия, свободната енциклопедия

Амфион (гр. Аμφίων) в древногръцката митология е син на Зевс и Антиопа, дъщерята на царя на Тива Никтей. Брат-близнак на Зет (Аполодор III 5, 5). От страх да не бъде наказана Антиопа избягала, а баща й се поболял от мъка. На смъртният си одър той заклел своя брат и наследник на трона Лик да накаже съгрешилата Антиопа. Тя се омъжила за Епопей, цар на Сикион, когото Лик убил, а Антиопа отвел окована във вериги. По пътя тя родила близнаци. Оставила ги на произвола на съдбата в подножието на планината Китаерон. Там ги намерили и отгледали овчари. Амфион бил невероятно надарен певец и музикант. Когато пораснали, ги намерила Антиопа, която избягала след 20 години робство при Дирка. Братята тръгнали към Тива, за да отмъстят на Лик и негова жена Дирка за унижението и робството в което са държали толкова години майка им. Убили Дирка. След като поели управлението на града, братята си поделили властта -Амфион да царства в мирно време, а Зет-по време на война. Братята се заели да издигнат градските стени. Зет, като притежател на огромна физическа сила, носил и събирал камъни, а Амфион ги подреждал със силата на златната си лира, подарък му от Хермес. (Омир, "Одисея" XI 260—265; Паусаний IX 5, 6—8; Хигин, "Фабула" 7 и 8). За да се съгласува този мит с версията, според която крепостните стени на Тива се построеми още при Кадъм, античната традиция обикновено приписва на двамата братя окрепването на долния град (Паусаний II 6, 4).] Амфион се жени за Ниоба и заедно имат много деца, заедно с който по-късно той умира. Според други версии се самоубил, след като те били убити пред очите му, или бил убит от мълния от Зевс, или от стрела на Аполон, когато в отчаянието си се опитал да разруши негов храм (Овидий "Метаморфози" VI 271 след.; Хигин Фабула 9). Амфион и Зет са почитани в Тива като местни герои — "тиванските Диоскури" .

Взето от „http://bg.wikipedia.org../../../%D0%B0/%D0%BC/%D1%84/%D0%90%D0%BC%D1%84%D0%B8%D0%BE%D0%BD.html“.

Категории: Древногръцки герои

##### Views

- Статия
- Беседа
- Текуща версия

##### Търсене

##### На други езици

- Deutsch
- English
- Français
- Galego
- Italiano
- Polski